**Κόνιτσα 08/01/2024**

**ΔΕΛΤΙΟ ΤΥΠΟΥ**

**ΛΑΜΠΡΟΣ Ο ΕΟΡΤΑΣΜΟΣ ΤΩΝ ΘΕΟΦΑΝΕΙΩΝ ΣΤΟΝ ΔΗΜΟ ΚΟΝΙΤΣΑΣ**

Με ιδιαίτερη λαμπρότητα και θρησκευτική κατάνυξη γιορτάστηκαν τα Θεοφάνεια στην Κόνιτσα. Μετά τη Θεία Λειτουργία στους ενοριακούς ναούς, ακολούθησε για πρώτη φορά, κατάδυση του Τιμίου Σταυρού στα νερά του ποταμού Αώου στο λιθόκτιστο γεφύρι, σε ένα απαράμιλλης ομορφιάς φυσικό τοπίο.

Δέκα κολυμβητές αψήφησαν το ψύχος και βούτηξαν στα κρύα νερά του Αώου. Τον Σταυρό έπιασε ο μαθητής της Γ΄ Γυμνασίου Δημήτρης Καρακούνος, αθλητής του Ναυτικού Ομίλου Ηλιούπολης, που βρισκόταν στην Κόνιτσα για ολιγοήμερες διακοπές.

Την τελετή παρακολούθησε πλήθος πιστών, ντόπιων και επισκεπτών.

Θερμές ευχαριστίες στη Μητρόπολη Δρυϊνουπόλεως Πωγωνιανής και Κονίτσης, στους ντόπιους τολμηρούς κολυμβητές, στα μέλη του Αθλητικού Συλλόγου «Σπάρτακος» Κέρκυρας και στον δάσκαλό τους Άγγελο Αλεξάκη, που βούτηξαν στα παγωμένα νερά του Αώου, στην εταιρεία εναλλακτικού τουρισμού υπαίθριων δραστηριοτήτων «No Limits» για την παραχώρηση των ειδικών στολών στους κολυμβητές και στο ανθρώπινο δυναμικό των Υπηρεσιών του Δήμου για τις πολύτιμες υπηρεσίες του.

Από το Γραφείο Δημάρχου